Ό,τι και να πει κανείς για το κατάλυμα και τους ιδιοκτήτες θα είναι πραγματικά λίγο!
Οι φωτογραφίες δεν αποτυπώνουν σε καμία περίπτωση την εμπειρία που θα ζήσει ο μελλοντικός επισκέπτης του χώρου: απόλυτη αυτονομία και αίσθηση ιδιωτικότητας λες και βρίσκεσαι στην εξοχική σου κατοικία, άνεση και ευρυχωρία, καθαριότητα, καλαισθησία, λειτουργικότητα, πληθώρα οικοσκευών, θέα... Η κατοικία απέχει 10΄ με όχημα από το κέντρο των Χανίων, βρίσκεται σε έναν όμορφο περιαστικό οικισμό (Πιθάρι) και είναι απόλυτα ενταγμένη στο φυσικό περιβάλλον. Σε σχετικά κοντινή απόσταση συναντά κανείς μάρκετ, φούρνο, κρεοπωλείο, ζαχαροπλαστείο, φαρμακείο κ.λπ. διαθέτει άνετο πάρκινγκ, γρήγορο ίντερνετ και μοναδική ησυχία για ξεκούραστες διακοπές.
Μακάρι να ήταν δικό μας σπίτι, η Ελένη και ο Λευτέρης όμως έκαναν τα πάντα για να αισθανθούμε ότι μας ανήκε τις μέρες που φιλοξενηθήκαμε, λογίζονται πλέον φίλοι μας!
Συστήνεται ανεπιφύλακτα!!! 10/10